|  |  |
| --- | --- |
|  | **EVALUARE**  **”DO NO SIGNIFICANT HARM”**  **Programul Regional SUD-VEST Oltenia**  **2021-2027** |

**EVALUARE ”DO NO SIGNIFICANT HARM”**

**PR SUD-VEST OLTENIA 2021-2027**

Acest document are drept scop realizarea analizei conform metodologiei recomandate pentru respectarea principiului ”Do No Significant Harm” în cadrul PR Sud-Vest Oltenia 2021-2027, în concordanță cu articolul 9 – Principii orizontale – din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize (RDC), conform căruia obiectivele fondurilor trebuie să țină seama de principiul de „a nu prejudicia în mod semnificativ”.

Principiul de „a nu prejudicia în mod semnificativ” trebuie interpretat în sensul articolului 17 din Regulamentul (UE) 2020/852 privind instituirea unui cadru de facilitare a investițiilor durabile (Regulamentul privind Taxonomia) , care definește noțiunea de „prejudiciere în mod semnificativ” pentru șase obiective de mediu, respectiv:

1. Se consideră că o activitate prejudiciază în mod semnificativ obiectivul de mediu privind ***atenuarea schimbărilor climatice***în cazul în care activitatea respectivă generează emisii semnificative de gaze cu efect de seră (GES).
2. Se consideră că o activitate prejudiciază în mod semnificativ obiectivul de mediu privind ***adaptarea la schimbările climatice***în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor.
3. Se consideră că o activitate prejudiciază în mod semnificativ obiectivul de mediu privind ***utilizarea durabilă și protejarea resurselor de apă și a celor marine*** în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine.
4. Se consideră că o activitate prejudiciază în mod semnificativ obiectivul de mediu privind ***economia circulară***, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.
5. Se consideră că o activitate prejudiciază în mod semnificativ obiectivul de mediu privind ***prevenirea și controlul poluării***în cazul în care activitatea respectivă duce la o creștere semnificativă a emisiilor de poluanți în aer, apă sau sol.
6. Se consideră că o activitate economică prejudiciază în mod semnificativ obiectivul de mediu privind ***protecția și refacerea biodiversității și a ecosistemelor***în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune.

Evaluarea efectelor asupra celor șase obiective de mediu menționate mai sus a avut la bază listele de verificare și exemplele privind modul de punere în aplicare a evaluării conform principiului DNSH cuprinse în Ghidul oferit de COM în luna februarie 2021.

Obiectivul general al Programului Regional Sud-Vest Oltenia 2021 – 2027 (PRSVO) vizează *stimularea dezvoltării durabile și echilibrate în regiunea Sud-Vest Oltenia, care să conducă la îmbunătățirea calității vieții comunităților locale prin sprijinirea capacității de inovare și digitalizare a administrație publice locale și economice regionale, dezvoltarea sustenabilă a infrastructurii și a serviciilor și valorificarea potențialului cultural și turistic al regiunii*.

Schimbările climatice și degradarea mediului reprezintă două dintre cele mai grave amenințări ale lumii, iar Agenda 2030 pentru dezvoltarea durabilă promovează echilibrul între cele trei dimensiuni ale dezvoltării durabile – economică, socială şi de mediu.

Agenda 2030 este corelată cu Pactul Verde european (European Green Deal) care definește strategia de dezvoltare a UE spre a deveni primul continent neutru din punct de vedere climatic până în 2050.

Astfel, Pactul Verde European transformă provocările climatice și de mediu în oportunități, prin demersul de reducere a emisiilor nete de gaze cu efect de seră la zero până în 2050, prin reducerea poluării și restaurarea biodiversității.

Potrivit Ghidului oferit de COM în luna februarie 2021 și Regulamentului privind taxonomia, evaluarea pe principiul DNSH trebuie efectuată la nivelul fiecărei măsuri propuse în program.

Astfel, pentru PR SV Oltenia 2021-2027 evaluarea pe principiul de „a nu prejudicia în mod semnificativ” se realizează la nivelul acțiunilor indicative pentru fiecare obiectiv specific selectat.

Acțiunile indicative au rezultat ca urmare a selectării codurilor de intervenție din Anexa 1 a RDC.

**Verificare respectare principiul DNSH în cadrul operaţiunilor de digitalizare în beneficiul cetățenilor și al firmelor**

**Prioritatea 2 – Digitalizare în beneficiul cetățenilor și al firmelor**

**O.S. a(ii) Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice**

**Acțiunile indicative propuse sunt**:

1. Digitalizare în folosul cetățenilor;

2. Digitalizare în folosul IMM-urilor;

1. **Digitalizare în folosul IMM-urilor**

**Descrierea măsurii:** Această acțiune indicativă a rezultat din selectarea codului de intervenție **013** - **Digitalizarea IMM-urilor** (inclusiv comerț electronic, activități economice electronice și procese economice în rețea, hub-uri de inovare digitală, laboratoare vii, antreprenori web și start-up-uri în domeniul TIC, B2B). Vor fi finanțate următoarele tipuri de investiții:

* susținerea digitalizării în întreprinderi prin achiziția de pachete personalizate;
* adoptarea tehnologiilor și a instrumentelor digitale care conduc la inovarea modelului de afaceri;
* investiții în echipamente specifice, justificate din punct de vedere al implementării aplicației de proiect, achiziția de aplicații software/licențe necesare, resurse de stocare și procesare, tehnologii specifice de utilizare a inteligenței artificiale, soluții, servicii IT, securitate cibernetică;
* soluții IT pentru comerțul electronic, încurajând modelele de afaceri: e-shop, eProcurement, eMAll, 3rd party marketplace, value chain service provider, etc.;

Potrivit RDC – Anexa 1, acest cod de intervenție contribuie în proporție de 0% la obiectivul privind schimbările climatice și la cel privind economia circulara.

Această acțiune presupune oferirea de acces la finanțare IMM-urilor pentru investiții în digitalizare, competențe și servicii digitale. Accesul la finanțare al IMM-urilor pentru investițiile în digitalizare este dificil comparativ cu investițiile tradiționale.

A fost parcursă procedura de evaluare adecvată pentru POR Sud-Vest Oltenia 2021-2027 în urma căreia s-a decis că programul nu este susceptibil a avea impact negativ semnificativ asupra mediului. Pentru POR Sud-Vest Oltenia 2021-2027 s-a derulat și dezbătut public, procedura de evaluare strategică de mediu, în conformitate cu Directiva SEA și HG 1076/ 2004, care se va finaliza cu emiterea Avizului de mediu. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

**Partea 1- Filtrarea celor 6 obiective de mediu pentru a identifica pe cele care necesită o evaluare de fond**

| **Indicați care dintre obiectivele de mediu de mai jos necesită o evaluare de fond DNSH a măsurii** | **Da** | **Nu** | **Justificare în cazul selectării răspunsului „Nu”** |
| --- | --- | --- | --- |
| Atenuarea schimbărilor climatice | x |  |  |
| Adaptarea la schimbările climatice |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant. |
| Utilizarea durabilă și protejarea resurselor de apă și a celor marine |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  Investițiile nu evidențiază riscuri de degradare a mediului legate de conservarea calității apei (riscuri de contaminare a resurselor de apă / pânzei freatice).  Prin investițiile propuse va fi promovată utilizarea sustenabilă a apei, precum și protejarea mediului acvatic, în conformitate cu Directiva - cadru a UE privind apa (Directiva 2000/60/EC) și cu legislația națională în vigoare (Legea apelor nr. 107/1996, cu modificările și completările ulterioare). |
| Economia circulară, inclusiv prevenirea generării de deșeuri și reciclarea acestora | x |  |  |
| Prevenirea și controlul poluării aerului, apei sau solului |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  În concordanță cu principiile Uniunii Europene în domeniile politicii de mediu, precum poluarea aerului și a apei, gestionarea deșeurilor și schimbările climatice, se va avea în vedere evitarea acțiunilor care au efecte negative grave asupra constituirii sau menținerii stării de conservare favorabile a habitatelor naturale protejate, dar și a contaminării solului și a aerului care creează un risc semnificativ pentru sănătatea umană. Astfel, vor fi luate toate măsurile posibile pentru a preveni, a limita, elimina, gestiona, remedia daunele aduse mediului și efectele negative asupra sănătății umane de către echipamentele achiziționate. |
| Protecția și refacerea biodiversității și a ecosistemelor |  | x | Acțiunea indicativă nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  Investițiile de acest tip (achiziționarea de hardware TIC, dispozitive și echipamente aferente, realizarea rețelei LAN, achiziția de aplicații software/Licențe necesare, configurarea și implementarea bazelor de dedate, migrarea și integrarea diverselor structuri de date existente, securitate cibernetică, etc.) nu prezintă potențial impact negativ asupra speciilor și habitatelor prezente în siturile Natura 2000, Patrimoniul UNESCO sau alte zone protejate, în conformitate cu O.U.G nr. 57/2007 (cu modificările și completările ulterioare), care compatibilizează legislația națională cu cea a Uniunii Europene în domeniul protecției naturii ținând cont de prevederile Directivei 2009/147/CE privind conservarea păsărilor sălbatice și ale Directivei 92/43/CEE privind conservarea habitatelor naturale și a speciilor de floră și faună sălbatice. |

**Partea 2 – Evaluarea de fond conform principiului DNSH pentru obiectivele de mediu care o impun**

| **Întrebări** | **Nu** | **Justificare de fond** |
| --- | --- | --- |
| *Atenuarea schimbărilor climatice*:  - Se preconizează că măsura va genera emisii semnificative de GES? | x | Digitalizarea furnizează multe avantaje întreprinderilor: produse şi servicii noi, tehnologii digitale, mai rapide şi eficiente fluxuri de informaţii şi cunoştinţe, interconectivitate digitală, acces mai uşor la clienţi potenţiali şi la pieţe, etc.  În ceea ce privește integrarea tehnologiei digitale de către întreprinderi, România se situează pe locul 25 în rândul țărilor UE, cu mult sub media UE. Deși 17 % dintre IMM-urile românești profită de oportunitățile oferite de comerțul online, s-ar putea înregistra mai multe vânzări transfrontaliere (6 % comparativ cu media UE de 8 %). Doar 17 % dintre întreprinderi emit facturi electronice, cu mult sub media UE de 32 %. Aproximativ 8 % dintre întreprinderi utilizează platformele de comunicare socială (nivel scăzut în comparație cu media UE de 23 %), 13 % utilizează servicii de tip cloud (media UE: 26 %) și numai 5 % dintre acestea analizează volume mari de date. În același timp, 31 % dintre întreprinderi utilizează inteligența artificială, cu mult peste media UE de 25 %. Procentul întreprinderilor care utilizează TIC pentru durabilitate este de 68 %, cu puțin peste media UE de 66 %.  Astfel, investițiile din cadrul acestei acțiuni indicative au în vedere achiziționarea de hardware TIC, dispozitive și echipamente aferente, realizarea rețelei LAN, achiziția de aplicații software/Licențe necesare, configurarea și implementarea bazelor de dedate, migrarea și integrarea diverselor structuri de date existente, securitate cibernetică, etc.  Nu se așteaptă ca activitățile să conducă la emisii semnificative de GES, deoarece echipamentele vor fi proiectate, instalate și puse în funcțiune în conformitate cu tehnologii de înaltă eficiență energetică pentru a reduce consumul de energie și emisiile de CO2 în acord cu prevederile normelor și normativelor tehnice, legislației europene și naționale în materie.  Pentru achiziția de hardware TIC, dispozitive și echipamente aferente, de aplicații software/licențe necesare, configurarea și implementarea bazelor de date, migrarea și integrarea diverselor structuri de date existente, securitate cibernetica din cadrul proiectelor, se va face folosind factori de evaluare a ofertelor, urmărindu-se un echilibru între resursele financiare alocate și nivelul de calitate specificat. Producerea rezultatelor dorite va fi urmărită constant pe parcursul diferitelor activități. Măsura va contribui la asigurarea protecției mediului prin gestionarea mai eficientă a consumului de energie. În acest scop, vor fi utilizate echipamente IT & C eficiente din punct de vedere energetic (cerință de achiziție). Corespondența și transferul documentelor în cadrul proiectelor vor fi prioritizate prin mediul electronic, iar tipărirea materialului nu va fi încurajată decât dacă este absolut necesar, promovând o atitudine responsabilă față de consumul de resurse, energie electrică și hârtie și alte consumabile.  Pentru alimentarea cu energie electrică a centrelor de date se vor folosi sisteme eficiente din punct de vedere energetic. Echipamentele utilizate pentru asigurarea agentului termic pentru instalația de încălzire vor avea eficiență ridicată din punct de vedere energetic. În același timp, instalațiile de ventilare/climatizare utilizate vor fi de ultima generație, de tip eco-eficiente.  În cadrul acestei activități, echipamentele utilizate vor îndeplini cerințele energetice stabilite în conformitate cu Directiva 2009/125/CE pentru servere și stocare de date, sau computere și servere de calculatoare sau afișaje electronice.  Investițiile vor fi realizate respectând lecțiile învățate aferente celor mai bune practici privind eficiența energetică a echipamentelor utilizate și managementul energiei.  Pentru dezvoltarea infrastructurii, serviciilor și echipamentelor necesare relevante vor fi utilizate criteriile „verzi" ale UE în ceea ce privește achizițiile publice (în acord cu strategiile UE transpuse prin Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi). Prin echipamentele achiziționate și platformele dezvoltate se vor implementa tehnologii de ultimă generație, cu emisii reduse. Se va promova o politică adecvată de utilizare a hârtiei reciclate și utilizarea la maxim a corespondenței electronice, cu impact minim în ceea ce privește emisiile de carbon generate de activitățile subsumate acțiunii.  Astfel, prin specificul activităților nu se preconizează efecte directe sau indirecte semnificativ negative asupra emisiilor de gaze de efect de seră, deoarece prin echipamentele achiziționate și software-ul dezvoltat se vor implementa tehnologii de ultimă generație, cu emisii reduse.  Prin integrarea de soluții eficiente și eco-friendly, digitalizarea promovează o atitudine responsabilă față de consumul de resurse, energie electrică, hârtie și alte materiale consumabile, contribuind astfel la reducerea emisiilor de GES. |
| *Economia circulară*:  Tranziția către o economie circulară, inclusiv prevenirea generării de deșeuri și reciclarea acestora:  - Se preconizează că măsura:  (i) va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau  (ii) va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau  (iii) va cauza prejudicii semnificative și pe termen lung mediului în ceea ce privește economia circulară? | x | Generarea de deșeuri în procesele de investiții va fi limitată. Se va monitoriza utilizarea produselor hardware TIC, dispozitivelor și echipamentelor aferente, reciclarea corespunzătoare a acestora.  Se va ține cont de respectarea legislației specifice privind reciclarea și gestionarea deșeurilor (inclusiv, de exemplu, Directiva privind deșeurile de echipamente electrice și electronice).  Corespondența și transferul documentelor în cadrul dezvoltării de competențe în domeniul digitalizării vor fi prioritizate prin mediul electronic, iar tipărirea materialului nu va fi încurajată decât dacă este absolut necesar, promovând o atitudine responsabilă față de consumul de resurse, energie electrică și hârtie și alte consumabile.  Reducerea cantităților de deșeuri generate și creșterea gradului de reciclare/valorificare pentru toate tipurile de deșeuri este unul din obiectivele de mediu propus.  Pe măsură ce se fac investiții, se va asigura că există un nivel scăzut de deșeuri generate, că echipamentele existente sunt reciclate acolo unde este posibil și că echipamentele nou achiziționate respectă prevederile legale în vigoare, inclusiv standardele europene, în ceea ce privește producția lor (inclusiv cele de mediu), cerințele de eficiență stabilite în conformitate cu Directiva 2009/125/CE.  De asemenea, echipamentele utilizate nu trebuie să conțină substanțele restricționate enumerate în anexa II la Directiva 2011/65/UE, cu excepția cazului în care valorile concentrației în greutate în materiale omogene nu le depășesc pe cele enumerate în anexa respectivă.  La sfârșitul duratei de viață, echipamentul trebuie să fie supus unor operațiuni de pregătire pentru reutilizare, recuperare sau reciclare sau tratament adecvat, inclusiv eliminarea tuturor fluidelor și un tratament selectiv în conformitate cu anexa VII la Directiva 2012/19/UE.  Trebuie să existe un plan de gestionare a deșeurilor și să asigure reciclarea maximă la sfârșitul duratei de viață a echipamentelor electrice și electronice, inclusiv prin acorduri contractuale cu partenerii de reciclare, reflectare în proiecții financiare sau în documentația oficială a proiectului. |

Pentru operațiunile selectate, în faza de evaluare, un evaluator independent va verifica dacă proiectele propuse includ măsuri de atenuare/ măsuri compensatorii care pot preveni, reduce și compensa cât mai mult posibil orice efecte negative semnificative asupra mediului și dacă prin documentația depusă se demonstrează conformitatea cu principiului DNSH.

|  |  |
| --- | --- |
| **Obiectiv de mediu** | **Măsuri minime obligatorii de atenuare/reducere a riscului identificat** |
| Atenuarea schimbărilor climatice: | Sistemele vor fi proiectate, instalate și puse în funcțiune utilizând tehnologii eficiente din punct de vedere energetic, cu respectarea principiului “eficienţa energetică înainte de toate”, pentru a reduce consumul de energie și emisiile de CO2 în acord cu prevederile normelor și normativelor tehnice, a legislației europene și naționale în materie.  În cazul achiziţiei de echipamente electrice/electronice (inclusiv infrastructură suport IT), se vor respecta lecțiile învățate aferente celor mai bune practici privind eficiența energetică a echipamentelor utilizate și managementul energiei, fiind implementate tehnologii de ultimă generație, cu emisii reduse.  În cazul achiziţiei de echipamente electrice/electronice (inclusiv infrastructură suport IT), echipamentele propuse a fi achiziţionate vor îndeplini cerințele energetice stabilite în conformitate cu Directiva 2009/125/CE pentru servere și stocare de date, sau computere și servere de calculatoare sau afișaje electronice.  Vor fi utilizate criteriile „verzi" ale UE în ceea ce privește achizițiile publice necesare pentru dezvoltarea infrastructurii support IT, serviciilor și echipamentelor (în acord cu strategiile UE transpuse prin Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi).  Prin proiect se promovează integrarea de soluții eficiente și eco-friendly, precum și o atitudine responsabilă față de consumul de resurse, energie electrică, hârtie și alte materiale consumabile, contribuind astfel la reducerea emisiilor de GES.  Prin proiect se promovează o politică adecvată de utilizare a hârtiei reciclate și utilizarea la maximum a corespondenței electronice, cu impact minim în ceea ce privește emisiile de carbon generate de activitățile proiectului. |
| Tranziția către o economie circulară, inclusiv prevenirea generării de deșeuri și reciclarea acestora | Gestionarea deșeurilor se va efectua în conformitate cu prevederile *OUG 92/2021 privind regimul deșeurilor, cu modificările și completările ulterioare* și cu respectarea cerințelor din HG 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, *cu modificările și completările ulterioare* precum și a Legii nr. 132/2010 privind colectarea selectivă a deșeurilor în instituțiile publice.  În cazul achiziţionării de echipamente electrice/electronice (inclusiv infrastructură suport IT) se vor lua următoarele măsuri:  - Echipamentele achiziţionate respectă prevederile legale în vigoare, inclusiv standardele europene (inclusiv de mediu), precum și cerințele de eficiență a materialelor în conformitate cu Directiva 2009/125/CE.  - Echipamentele achiziționate nu conțin substanțele restricționate enumerate în anexa II la Directiva 2011/65/UE, cu excepția cazului în care valorile concentrației în greutate în materiale omogene nu le depășesc pe cele enumerate în anexa respectivă.  -La sfârșitul duratei de viață, echipamentul electric și electronic trebuie să fie pregătit pentru operațiuni de reutilizare, recuperare sau reciclare sau tratament adecvat, inclusiv îndepărtarea tuturor fluidelor și un tratament selectiv în conformitate cu anexa VII la Directiva 2012/19/UE.  - Se va indica existenţa acordurilor contractuale cu operatorii/partenerii de reciclare, prin care se asigură o reciclare maximă la sfârșitul ciclului de viață al echipamentelor electrice și electronice. |

În etapa de evaluare tehnică și financiară, verificarea respectării aspectelor descrise mai sus se va face folosind următoarele criterii:

| Nr. | Criteriu evaluare | Da/Nu | Aspecte verificate |
| --- | --- | --- | --- |
| 1 | Au fost prevăzute măsuri privind atenuarea emisiilor GES, cu respectarea legislației în vigoare? (detaliere măsuri) |  | Proiectul prevede utilizarea unor tehnologii de ultimă generaţie, eficiente din punct de vedere energetic, care duc la respectarea principiului “eficienţa energetică înainte de toate”, pentru a reduce consumul de energie și emisiile de CO2?  În cazul achiziţiei de echipamente electrice/electronice (inclusiv infrastructură suport IT), echipamentele propuse a fi achiziţionate vor îndeplini cerințele energetice stabilite în conformitate cu Directiva 2009/125/CE pentru servere și stocare de date, sau computere și servere de calculatoare sau afișaje electronice?  Prin proiect se promovează integrarea de soluții eficiente și eco-friendly, precum și o atitudine responsabilă față de consumul de resurse, energie electrică, hârtie și alte materiale consumabile, contribuind astfel la reducerea emisiilor de GES? |
| 2 | Au fost prevăzute măsuri de limitare a generării deșeurilor, precum și solutiilor de reutilizare, reciclare și valorificare a deșeurilor rezultate în procesul de execuție, cu respectarea legislației în vigoare? (detaliere măsuri) |  | Prin proiect se asigură, în toate etapele ciclului de viaţă, o gestiune corespunzătoare a deșeurilor în conformitate cu *OUG 92/2021 privind regimul deșeurilor, cu modificările și completările ulterioare* și cu respectarea cerințelor din *HG 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările și completările ulterioare* precum și a *Legii nr. 132/2010 privind colectarea selectivă a deșeurilor în instituțiile publice, cu modificările și completările ulterioare*?  În cazul achiziţionării de echipamente electrice/electronice (inclusiv infrastructură suport IT):  - Echipamentele propuse a fi achiziţionate vor respecta prevederile legale în vigoare, inclusiv standardele europene (inclusiv de mediu), precum și cerințele de eficiență a materialelor în conformitate cu Directiva 2009/125/CE?  - Echipamentele propuse a fi achiziționate nu vor conține substanțele restricționate enumerate în anexa II la Directiva 2011/65/UE, cu excepția cazului în care valorile concentrației în greutate în materiale omogene nu le depășesc pe cele enumerate în anexa respectivă?  - La sfârșitul duratei de viață, echipamentul electric și electronic va fi pregătit pentru operațiuni de reutilizare, recuperare sau reciclare sau tratament adecvat, inclusive pentru îndepărtarea tuturor fluidelor și un tratament selectiv în conformitate cu anexa VII la Directiva 2012/19/UE?  - Se indică existenţa acordurilor contractuale cu operatorii/partenerii de reciclare, prin care se va asigura o reciclare maximă la sfârșitul ciclului de viață al echipamentelor electrice și electronice? |